רמי שולר

רמי שולר
רמי שולר (נולד ב-13 ביוני 1967) הוא מוזיקאי ישראלי, מלחין מעבד ומנגן כלי הקשה רבים, ביניהם תופים, ויברפון, מרימבה, פאנטם וגלוקנשפיל. זוכה פרס ראש הממשלה לקומפוזיטורים בתחום הג'אז 2012. מחבר הספר "להיות מוזיקאי" על החיים בתעשיית המוזיקה הישראלית.

==ביוגרפיה==

רמי שולר נולד בקיבוץ שמיר. כבר מילדות התגלו אצלו משיכה גדולה וכישרון למוזיקה. בנערותו השקיע זמן רב בנסיעות מקיבוצו שבצפון למרכז הארץ ללימודי מוזיקה אצל מיטב המורים.
הוא ניגן בטימפני, קסילופון וכלי הקשה נוספים בתזמורת בני הקיבוצים ובתזמורת הפילהרמונית הישראלית הצעירה. היה תלמידו של אלון בור (ראש סקציית ההקשה בפילהרמונית). שולר ניגן גם במספר קונצרטים עם התזמורת הבוגרת.
את שירותו הצבאי עשה בתזמורת חיל האוויר (1985-1988) כנגן קסילופון וכלי הקשה ובהמשך גם כמעבד.
לאחר הצבא עזב את הקיבוץ, השתקע בתל אביב והחל לפלס את דרכו כנגן תופים, קסילופון וכלי הקשה בתעשיית המוזיקה המקומית. המעבד אלכס וייס הנחה אותו כיצד לבצע עיבודים ושימש לו מקור השראה.
הוא השתתף בהפקות מוזיקליות שונות, הצגות ילדים ומבוגרים, ליווי זמרים ולהקות מחול.
לשולר יש אולפן הקלטות פרטי והוא מלחין ומפיק מוזיקה לעצמו ולפרויקטים שונים. כמו כן מופיע ומנהל הרכבים מוזיקליים בסגנונות הג'אז, מוזיקה ברזילאית ומוזיקה מקורית משלו.
רמי שולר מתגורר במודיעין עם אשתו לימור ושני ילדיו שירי וגפן.

==השכלה מוזיקלית==
* 1985-1982: למד מוזיקה אצל מורים פרטים כמו: אלון בור, ג'רי גרבל, שמעון וולף, מיכה ברעם, צביקה יופה. 
* 1990-1988: למד עיבוד אצל אלכס וייס ועמיקם קימלמן.
* 1995: למד מוזיקה ב- MANNES SCHOOL OF MUSIC - N.Y
* למד קומפוזיציה אצל פסנתרן הג'אז פיל מרקוביץ בניו יורק.

==קריירה מוזיקלית==
* מוזיקה לסרט "זוג או פרד - של הבמאי טומי לנג" (2011)
* מוזיקה לאנימציה (doodle baby (2008), baby planet (2007 
* מלחין מוזיקה הצגות ילדים ומבוגרים - "סיפורי בדים" - תיאטרון המטמון (2013) 
* מוזיקה למחול - "מי לקח את הגבינה שלי" - קולבן דאנס (2010)
*יוצר ומופיע בקונצרטים מוסברים לילדים ומבוגרים בכל רחבי הארץ
* מופיע במסגרות החינוך המיוחד ואקי"ם.
* שותף למיזם חברתי בנושא האוכלוסיות המיוחדות ואף הלחין ועיבד בהתנדבות שיר מיוחד לקידום המודעות לנושא שנקרא "יש לך אותי" (מילים: נעם חורב)
*2021 הוציא לאור את ספרו הראשון "להיות מוזיקאי" על החיים בתעשיית המוזיקה הישראלית

==פרסים ומלגות==
1985: זכה במלגות קרן התרבות אמריקה–ישראל בנגינה והלחנה.

2012: זוכה פרס ראש הממשלה לקומפוזיציה בתחום הג'אז לשנת 2012, על יצירה שכתב "הרוח הבלתי נשכחת" - סוויטת ג'אז בת חמישה פרקים שהוקלטה בניו יורק על ידי נגני ג'אז ידועים, ביניהם: החצוצרן רנדי ברייקר והסקסופוניסט בוב מינצר.

==דיסקוגרפיה==
* 1992: בנשימה אחת" - רמי שולר גרופ
* 1995: Across The Ocean
* 2001: "עננים" - רמי שולר וחברים 
* 2008 כלי הקשה מסביב לעולם - אלבום לילדים
* 2008: מחול החרבות
* 2008: "המזונות הקסומים" - שירים העוסקים בתזונה נכונה לילדים עבור משרד החינוך 
* 2009: רמי שולר בדואטים אל תוך הלילה 
* 2011: "טיול לילי" - עם להקת cool vibe
* 2013: צלילי עולם - אלבום לילדים

==קישורים חיצוניים==
* 
* * [http://www.youtube.com/watch?v=j4Tg20U-BfM&feature=youtu.be רמי שולר זוכה בפרס ראש הממשלה, 2012]
* [http://www.youtube.com/watch?v=E4qZJXYVhw4&feature=youtu.be פרס ראש הממשלה לרמי שולר - הטקס בתיאטרון ירושלים, 2012]
* [http://www.mcs.gov.il/Culture/Professional_Information/Announcements/Pages/Zohim-pras-compozitorim.aspx נימוקי השופטים להענקת הפרס לרמי שולר]
* [http://www.youtube.com/watch?v=Tai5kE0iGhE&feature=youtu.be קליפ של רמי שולר - מיקס מפרויקטים מוזיקליים שונים]
* [http://www.nillydagan.com/%D7%9E%D7%9C%D7%97%D7%99%D7%A0%D7%99-%D7%9E%D7%A9%D7%95%D7%A8%D7%A8%D7%99%D7%9D-%D7%90%D7%99%D7%99%D7%A8-%D7%94%D7%AA%D7%A9%D7%A2%D7%95/2077-%D7%A8%D7%9E%D7%99-%D7%A9%D7%95%D7%9C%D7%A8 רמי שולר באסופת "מלחיני משוררים ישראלים"] בעריכת דודו אלהרר, האתר של נילי דגן

קטגוריה:מלחינים ישראלים
קטגוריה:נגני כלי הקשה ישראלים
קטגוריה:נגני תזמורת חיל האוויר
קטגוריה:נגנים בתזמורת הפילהרמונית הישראלית הצעירה
קטגוריה:שמיר (קיבוץ): אישים
קטגוריה:בוגרי תיכון אזורי עינות ירדן
קטגוריה:ישראלים שנולדו ב-1967